Serialul „Succession” în lumea reală: Rupert Murdoch și trei dintre copiii săi se judecă pentru putere și 20 de miliarde de dolari
O bătălie în justiție pentru a determina viitorul imperiului media al lui Rupert Murdoch și al unui trust de familie în valoare de 19,6 miliarde de dolari a început luni în Statele Unite ale Americii. Procesul îl are ca protagonist pe Rupert Murdoch, în vârstă de 93 de ani,  care se judecă cu trei dintre copiii săi cei mai în vârstă, iar obiectul înfruntării se referă la cine va obține cele mai multe acțiuni cu drept de vot și puterea de a controla News Corp și Fox News atunci când miliardarul va muri, scrie BBC News.